cyanic-selkie/wikianc huggingface dataset:
ওহি
ওহী (বিকল্প বানান, ওহি বা ওয়াহী) (وحي উৎসাহ, অনুপ্রেরণা, অদৃশ্য বা গোপন  অত্যাদেশ অবতীর্ণ হওয়া}}) শব্দটির আভিধানিক অর্থ হচ্ছে, এমন সূক্ষ্ম ও গোপন ইশারা, যা ইশারাকারী ও ইশারা গ্রহণকারী ছাড়া তৃতীয় কেউ টের পায় না। এ সম্পর্কের ভিত্তিতে এ শব্দটি ইলকা বা মনের মধ্যে কোনো কথা নিক্ষেপ করা ও ইলহাম বা গোপনে শিক্ষা ও উপদেশ দান করার অর্থে ব্যবহৃত হয়।
ওহী কি
ব্যবহারিক ভাবে ওহী দ্বারা ইসলামে আল্লাহ কর্তৃক নবি-রাসূলদের প্রতি প্রেরিত বার্তা বোঝানো হয়।
অন্য আয়াতে বলা হয়,
এই আয়াতে ওহীর তিনটি প্রকারের কথা বর্ণিত হয়েছে।
কুরআনে মৌমাছিকে করা ইলহাম বুঝাতেও ওহী শব্দ ব্যবহৃত হয়েছে,
অন্যস্থানে বলা হয়েছে,
বলা হয়েছে, وأوحينا এর মূল হলো, وحي যার শাব্দিক অর্থ হলো, গোপনে কোনো কিছু জানিয়ে দেয়া। এখানে মুসা-জননীকে আল্লাহ্‌ তা‘আলা যে কোনো উপায়ে তাঁর কোনো নির্দেশ পৌঁছানোই উদ্দেশ্য। যে অর্থে কুরআনে নবুওয়তের ওহী ব্যবহার হয়েছে সে অর্থের ওহী হওয়া বাধ্যতামূলক নয়।
ওহী সম্পর্কে ইসলামী পণ্ডিত শফি উসমানী মারেফুল কুরআনের ভূমিকায় বলেন,
"আল্লাহ তায়ালা থেকে মানবজাতি তিনটি মাধ্যমে শিক্ষা লাভ করে - ইন্দ্রিয় (men's sense), বিবেক (the faculty of reason), এবং ওহীর মাধ্যমে। যার শেষটি শুধুমাত্র নবী রাসুল পেয়ে থাকে। হেদায়াত দানের উদ্দেশ্যে আল্লাহ যুগে যুগে নবী রাসুল প্রেরণ করেছেন, যার প্রথম ছিলেন আদম, আর সর্বশেষ মুহাম্মাদ। আর ওহীর মাধ্যমে আল্লাহ বিভিন্ন প্রেক্ষাপটে তার বাণী নবী রাসুলদের কাছে অবতীর্ণ করেন। ইসলাম ধর্ম অনুযায়ী মুহাম্মাদ শেষ রাসুল বিধায় পৃথিবীতে আর কোনো ওহী আসবে না।"
ওহীর প্রকারভেদ
ওহী দু প্রকারের। যথা -
ওহী অবতরণের ধরণ
উম্মুল মুমিনীন আয়িশা (রা.) থেকে বর্ণনা করেন,
ভূমিকা (চলচ্চিত্র)
ভূমিকা হল শ্যাম বেনেগল পরিচালিত ১৯৭৭ সালের একটি ভারতীয় চলচ্চিত্র। ছবিতে স্মিতা পাতিল, অমল পালেকর, অনন্ত নাগ, নাসিরুদ্দিন শাহ্ এবং অমরিশ পুরি অভিনয় করেছিলেন।
চলচ্চিত্রটি মূলত মারাঠি ভাষার স্মৃতিচারণ। ১৯৪০-এর দশকের সুপরিচিত মারাঠি মঞ্চ এবং পর্দার অভিনেত্রী হাঁসা ওয়াদকর,- যিনি প্রাণবন্ত এবং অচিরাচরিত ভাবে জীবন কাটিয়েছিলেন এবং একজন ব্যক্তির ব্যক্তিত্ব ও আত্ম-পরিপূরণের অনুসন্ধানে মনোনিবেশ করেছিলেন, তাঁর রচিত সাংগত্যে আইকার উপর ভিত্তি করে এটি নির্মিত। একটি কিশোরী থেকে একজন জ্ঞানী কিন্তু গভীরভাবে আহত মধ্যবয়সী মহিলার চরিত্রে রূপান্তরিত হবার শক্তিশালী অভিনয় করেছিলেন স্মিতা পাতিল।
ছবিটি দুটি জাতীয় চলচ্চিত্র পুরস্কার এবং শ্রেষ্ঠ চলচ্চিত্র বিভাগে ফিল্মফেয়ার পুরস্কার জয় করে। এটি ১৯৭৮ সালে শিকাগো চলচ্চিত্র উৎসবের কার্থেজ ফিল্ম ফেস্টিভ্যাল আমন্ত্রিত হয়েছিল, সেখানে এটি ১৯৭৮ সোনালী ফলক জিতেছিল, এবং ১৯৮৬ সালে এটি আলজেরিয়ার চিত্র উৎসবে আমন্ত্রিত হয়েছিল।
ঘটনা
ভূমিকা একজন অভিনেত্রী ঊষার (স্মিতা পাতিল) জীবন কাহিনী। সে গোয়ার দেবদাসী সম্প্রদায়ের প্রাচীন প্রথার বিখ্যাত মহিলা গায়িকার নাতনী। উষার মা (সুলভা দেশপান্ডে)) এক অভদ্র এবং মদ্যপ ব্রাহ্মণের পত্নী ছিল। তার মৃত্যুর পর, মায়ের আপত্তি সত্ত্বেও, পরিবারের এক গলগ্রহ ব্যক্তি কেশব দলভী (অমল পালেকর) ঊষাকে বোম্বে নিয়ে গিয়েছিল বোম্বাইয়ের একটি স্টুডিওতে গায়ক হিসাবে অডিশনের জন্য: ঊষার অনুরক্ত দিদিমার অনুমোদনে এবং মায়ের প্রচণ্ড আপত্তিতেও শেষ পর্যন্ত সে কিশোর তারকায় পরিণত হয়, এবং কেশবের সাথে প্রতিকূল নক্ষত্রজাত প্রেমের বিয়েতে পৌঁছোয়। অনাকর্ষণীয় এবং বয়স্ক কেশব -যে তার শৈশব থেকেই তার প্রতি লোভী ছিল- তার সাথে এই সম্পর্কটিকে (বিবাহ-পূর্ব গর্ভাবস্থায় পৌঁছেছিল) অনড়ভাবে অনুসরণ করার জন্য উষার উদ্দেশ্য পরিষ্কার করে বলা হয়নি। সম্ভবত, তার পরিবারের প্রতি কেশবের আনুগত্যের (এই কথা কেশব সব সময় তাকে স্মরণ করিয়ে দিত) কারণে এবং তার নিজস্ব পার্থিব সাফল্যের জন্য সে নিজেকে ঋণী মনে করেছিল; অথবা কেবল তাকে নিজের অবমাননাকর বাড়ি থেকে বাঁচার উপায় হিসাবে দেখেছিল। সে এমন একটি একগুঁয়ে মেয়েও, যে স্পষ্টভাবে তার অভিনয়জীবন উপভোগ করে এবং তার মায়ের (যে তাদের বিবাহের বিরোধিতা করেছিল কেশব তাদের বর্ণের নয় এই কারণ দেখিয়ে, একইভাবে চলচ্চিত্রের বিরোধিতা করে এর অখ্যাতির কারণ দেখিয়ে) বিরুদ্ধে বিদ্রোহ ঘোষণা করতে চায়।
বিবাহ সম্পন্ন হবার পরেও, কেশব তার ‘ব্যবসা ব্যবস্থাপক’ হিসাবে, তার প্রিয় তারকা রাজনের (অনন্ত নাগ) (যে নিজে তার সাথে প্রতিদানহীন প্রেমে আবদ্ধ) বিপরীতে তার অভিনয়ের বন্দোবস্ত করে কাজ চালিয়ে যায় দেখে ঊষা অবাক হয়। যেহেতু কেশবের নিজস্ব ব্যবসা চলেনি, পরিবার পুরোপুরি ঊষার আয়ের উপর নির্ভরশীল – যে সত্যকে কেশব স্পষ্টতই ক্ষতিকর মনে করে। সে এইভাবে একটি ভঙ্গুর অহং এবং কদর্য স্বভাবের সাথে হিংসুক স্বামী হবার পাশাপাশি (কার্যকরভাবে) একজন লোভী দালাল হয়ে ওঠে। সহ-অভিনেতাকে অপছন্দ করা সত্ত্বেও এবং মেয়ের জন্ম হবার পর ঊষা "কেবলমাত্র গৃহিণী হতে চায়" বলা সত্ত্বেও কেশব তাকে ঝুঁকি নিয়ে কাজ করতে বাধ্য করে। অবধারিতভাবে তাদের সম্পর্কটি ক্রমশ বিষাক্ত হয়ে ওঠে, বিশেষত কেশবের সন্দেহ (তারকা-পত্রিকার গুজব থেকে) যে তার রাজনের সাথে সম্পর্ক রয়েছে, যদিও সেটি কিছুটা ঠিক ছিল। তার স্বামী দ্বারা মৌখিক এবং শারীরিকভাবে নির্যাতন সহ্য করে এবং নিজের মেয়ে ও মাকে ছেড়ে পর্যায়ক্রমে হোটেলে থাকতে বাধ্য হয়ে, মরিয়া অসন্তুষ্ট অভিনেত্রী অবশেষে দুজন সঙ্গীকে প্ররোচিত করে: প্রথমে শূন্যবাদী ও স্ব-কেন্দ্রিক পরিচালক সুনীল বর্মাকে (নাসিরুদ্দিন শাহ্), যার সাথে সে দ্বৈত আত্মহত্যা করতে গিয়েছিল (যেটি সুনীল ব্যর্থ করে), এবং তারপরে ধনী ব্যবসায়ী বিনয়াক কালেকে (অমরিশ পুরি), যে তাকে তার প্রাসাদতুল্য গৃহে প্রশ্রয়প্রাপ্ত উপপত্নী হিসাবে রাখে। এখানে ঊষা কিছুদিনের জন্য কার্যত দ্বিতীয় স্ত্রী হিসাবে এক ধরনের "সম্মান" পেয়েছিল, কালের মা (দীনা পাঠক), পুত্র এবং শয্যাশায়ী প্রথম স্ত্রীর কাছ থেকে ভালবাসা এবং প্রশংসা অর্জন করেছিল — কিন্তু সবচেয়ে প্রাথমিক দাবী স্বাধীনতার (সে যখন একদিন ছেলেটিকে নিকটস্থ একটি মেলায় নিয়ে যাওয়ার চেষ্টা করেছিল, তখন জানতে পারল) বিনিময়ে। কালের সামন্ততান্ত্রিক পুরুষশাসিত নিয়ম মানতে না পেরে, সে তার তখনো বৈধ স্বামী, ঘৃণ্য কেশবের হস্তক্ষেপে তার পালানোর একমাত্র আশা দেখতে পায়। কেশব তৎক্ষণাৎ তাকে বোম্বেতে ফিরিয়ে নিয়ে আসে, যেখানে সমস্ত বিজ্ঞাপনী তার নিজের মুখ দিয়ে সজ্জিত। কেশব তাকে নিয়ে সেই একঘেয়ে হোটেলে রাখে যেখানে সে সম্পূর্ণ একাকী। যখন ঊষা চলে যাবার প্রস্তুতি নিচ্ছিল, তখন কালের বিরক্ত স্ত্রী মন্তব্য করেছিল, "বিছানা বদলে যায়, রান্নাঘর বদলে যায়। পুরুষের মুখোশ বদলে যায়, কিন্তু পুরুষের পরিবর্তন হয় না।" ঊষার মেয়ে, যে বড় হয়ে গেছে সে ঊষাকে তার এবং তার স্বামীর সাথে থাকার জন্য আমন্ত্রণ জানায়, কিন্তু ঊষা তা প্রত্যাখ্যান করে। চলচ্চিত্রটি শেষ হচ্ছে দেখা যায় ঊষা হোটেলের ঘরে একাকী, রাজনের কাছ থেকে একটি ফোন কল এসেছে।
আলিক ব্যানারম্যান
আলেকজান্ডার (আলিক বা আলেক) চালমার্স ব্যানারম্যান (Alec Bannerman; জন্ম: ২১ মার্চ, ১৮৫৪ - মৃত্যু: ১৯ সেপ্টেম্বর, ১৯২৪) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৭৯ থেকে ১৮৯৩ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করতেন। দলে ‘লিটল আলেক’ ডাকনামে পরিচিত আলিক ব্যানারম্যান মূলতঃ ডানহাতি ব্যাটসম্যান হিসেবে দায়িত্ব পালন করতেন।
খেলোয়াড়ী জীবন
সমগ্র খেলোয়াড়ী জীবনে ২৮ টেস্টে অংশ নিয়েছেন। ২ জানুয়ারি, ১৮৭৯ তারিখে মেলবোর্নে তার টেস্ট অভিষেক ঘটে। তার তুলনায় আট বছরের বড় ভাই চার্লস ব্যানারম্যানও অস্ট্রেলিয়া দলের নিয়মিত সদস্য ছিলেন। অতি-রক্ষণাত্মক ভঙ্গীমায় ব্যাটিং করতেন তিনি। প্রায়শঃই স্ট্রোকবিহীন অবস্থায় মাঠে অবস্থান করতেন।
এ প্রসঙ্গে উইজডেন ক্রিকেটার্স অ্যালমেনাক লিপিবদ্ধ করে যে, তিনি উইকেটে দেয়াল নির্মাণ করে অন্যতম জনপ্রিয় ক্রিকেটারে রূপান্তরিত হয়েছিলেন। এছাড়াও তার অসম্ভব ধৈর্য্যশক্তি অনুকরণীয় ছিল। প্রথম টেস্টে তিনি দলীয় ইনিংসে সর্বোচ্চ ৭৩ রান তোলেন।
১৮৭৮ ও ১৮৮০ সালে ব্যাটিংয়ের পাশাপাশি ফিল্ডিংয়ে দক্ষতা থাকায় তাকে দলে অন্তর্ভুক্ত করা হয়। সিডনিতে তার অমার্জনীয় ক্যাচ হাতছাড়া করার প্রেক্ষিতে মিড-অফে অবস্থান নেন তিনি। ব্রিটিশ ভূমিতে অনুষ্ঠিত প্রথমবারের মতো টেস্ট ক্রিকেটে চার্লসের স্থলাভিষিক্ত হয়ে দলের ব্যাটিং উদ্বোধনে মাঠে নামেন ও ইংল্যান্ডে তার প্রথম রান সংগ্রহ করেন।
অবসর
অবসর পরবর্তীকালে অধিকাংশ সময়ই সিডনি ক্রিকেট গ্রাউন্ডে নিউ সাউথ ওয়েলস ক্রিকেট অ্যাসোসিয়েশনের কোচিংয়ের সাথে সংশ্লিষ্ট রাখেন আলিক। দলে কোন নতুন খেলোয়াড় অন্তর্ভুক্ত হলে তিনি নিবিঢ়ভাবে তাকে পর্যবেক্ষণে রাখতেন। এছাড়াও তিনি তাকে নিজের পোশাক ও অংশগ্রহণের কথা তুলে ধরতেন। এর ব্যতিক্রম হলে নবাগত তা জানতে পারতেন। তিনি বলতেন, পুত্র, যদি তুমি ক্রিকেটার না হও, তাহলে তুমি কমপক্ষে এর একটির মতো হও।
৭০ বছর বয়সে ১৯ সেপ্টেম্বর, ১৯২৪ তারিখে তার দেহাবসান ঘটে। এ প্রসঙ্গে উইজডেন মন্তব্য করে যে, যতদিন ক্রিকেট খেলা হবে, ততোদিন আলিক ব্যানারম্যান স্মরণীয় হয়ে থাকবেন।
জো বো-আহ
জীবনের প্রথমার্ধ
জো জন্মগ্রহণ করেন ২২ আগস্ট, ১৯৯১ সালে দেজন, দক্ষিণ কোরিয়ায়। জো সুংকিঙ্কুয়ান বিশ্ববিদ্যালয় থেকে প্রদর্শন শিল্পকলা নিয়ে স্নাতকোত্তর করেছেন।
পেশা
২০১০ সালে জো ক্যাবল চ্যানেল জেটিবিসির জন্য দৈনিক সিটকমের আই লিভ ইন চেয়ংদাম-ডং -এ ছোট একটি ভূমিকায় অভিনয়ের মধ্য দিয়ে আত্মপ্রকাশ করেছিলেন। এর পরে মেড ইন ইউ (এটাও জেটিবিসি-তে) অডিশন প্রোগ্রামের একটি হোস্টিং গিগ পরেছিল এবং কোরিয়ান-জাপানি সহ-প্রযোজনা কইসুরু মাইসন ~ রেইনবো রোজ ~ এ উপস্থিত ছিলেন।
২০২০ সালে, জো এক রোম্যান্স ড্রামা ফরেস্টে একজন চিকিৎসক হিসাবে অভিনয় করেছিলেন। একই বছর তিনি টেলিভিশন প্রযোজক হিসাবে নাটক দ্য টেল অফ আ গুমিহোতে অভিনয় করেছিলেন।
মিস ইউনিভার্স ২০১০
মিস ইউনিভার্স ২০১০ ছিল ৫৯তম মিস ইউনিভার্স প্রতিযোগিতা, যা ২৩ আগস্ট, ২০১০ তারিখে মার্কিন যুক্তরাষ্ট্রের নেভাদা, লাস ভেগাসের মান্দালে বে ইভেন্ট সেন্টারে অনুষ্ঠিত হয়। ভেনেজুয়েলার স্টেফানিয়া ফার্নান্দেজ অনুষ্ঠান শেষে তার উত্তরসূরি মেক্সিকোর জিমেনা নাভারেতকে মুকুট পরান। মিস ইউনিভার্সে এটি মেক্সিকোর দ্বিতীয় জয়।
সারা বিশ্ব থেকে ৮৩ জন প্রতিযোগী এই বছরে প্রতিদ্বন্দ্বিতা করেছিল।
ক্রাউডিন
ক্রাউডিন একটি মালিকানাধীন ক্লাউড-ভিত্তিক স্থানীয়করণ প্রযুক্তি এবং পরিষেবা সংস্থা। এটি বাণিজ্যিক পণ্যগুলির জন্য একটি পরিষেবা হিসাবে সফ্টওয়্যার সরবরাহ করে এবং এটি অ-বাণিজ্যিক ওপেন সোর্স প্রকল্প এবং শিক্ষামূলক প্রকল্পগুলির জন্য বিনামূল্যে সফ্টওয়্যার সরবরাহ করে। এটির মূল কেন্দ্র তালিন, এস্তোনিয়ায় অবস্থিত।
ইতিহাস
সংস্থাটি ২০০৮ সালে ইউক্রেনীয় প্রোগ্রামার সের্হি দিমিত্রিশিন দ্বারা ছোট প্রকল্পগুলির স্থানীয়করণের জন্য একটি শখের প্রকল্প হিসাবে প্রতিষ্ঠিত হয়েছিল। প্ল্যাটফর্মটি আনুষ্ঠানিকভাবে জানুয়ারি ২০০৯ সালে চালু হয়েছিল। তারপর থেকে এটি সফ্টওয়্যার অনুবাদের জন্য সফ্টওয়্যার এবং গেম ডেভেলপমেন্ট (মাইনক্রাফ্টসহ) কোম্পানিগুলোর মধ্যে গ্রহণযোগ্যতা পেয়েছিল।
অনুবাদ মেকানিক্স
টুলটিতে একটি অনলাইন অনুবাদ সম্পাদক রয়েছে, যেখানে ভাষাবিদদের দ্বারা পাঠ্যগুলি অনুবাদ এবং প্রুফরিড করা যায়। অনুবাদের কৌশলগুলির মধ্যে রয়েছে অভ্যন্তরীণ অনুবাদ দল, ক্রাউডসোর্সিং, এবং অনুবাদ সংস্থা। ক্রাউডিনের অনুবাদ এজেন্সিগুলির সাথে একটি মার্কেটপ্লেস রয়েছে: ইনলিংগো, অ্যালকোনোস্ট, অ্যাপলিংগুয়া, ব্যাবল-অন, জেঙ্গো, টোমেডিস, ট্রান্সলেটেড, ট্রান্সলেটেড বাই হিউম্যানস, রাইটপাথ, ফার্সি অনুবাদ পরিষেবা, ব্যুরো অনুবাদ, ই২এফ, ওয়েব-লিংগো, লেনলেন, এবং অ্যাক্লারো।
ক্রাউডিন অনুবাদ কর্মপ্রবাহে মেশিন অনুবাদকে একীভূত করেছে। এটি বর্তমানে নিম্নলিখিত এমটি সিস্টেমগুলিকে সমর্থন করে: মাইক্রোসফট অনুবাদ, ইয়ানডেস্ক অনুবাদ, গুগল অনুবাদ, আমাজন অনুবাদ, ওয়াটসন (আইবিএম) অনুবাদক, ডিপএল অনুবাদক। মেশিন অনুবাদ পরবর্তীতে সম্পাদনা করা যেতে পারে।
শরহে জামি
শরহে জামি (আরবি : شرح الجامی - উর্দু : شرح جامی - ইংরেজি : Sharhu Al-Zami ) এর প্রকৃত নাম হল 'ফাওয়ায়েদে জিয়াইয়্যা' ( আরবি/ উর্দু : فوائد ضیائیہ ইংরেজি : Fawaid-e-Diyaeya) ইহা 'ইলমে নাহব' তথা আরবি ভাষার ব্যাকরণের প্রসিদ্ধ বই কাফিয়া - এর ব্যখ্যাগ্রন্থ । ইলমে নাহব-এর সকল বিধি-রীতি-নিয়মগুলি  সহজ সরল ও সাবলীল ভাষায় বিস্তারিত বিবরণ এতে তুলে ধরা হয়েছে । গ্রন্থটি আরবি ভাষায় রচিত ।
গ্রন্থকার
এ ব্যখ্যাগ্রন্থের রচয়িতা আল্লামা আবদুর রহমান জামি (রহ) । এটি আরবি ব্যকরণের বিখ্যাত ও প্রসিদ্ধ বই  'কাফিয়া'র অসংখ্য ব্যখ্যাগ্রন্থের মধ্যে অন্যতম ।
শরহে জামির হাশিয়া ও শরাহ
আরবি, ফার্সি , তুর্কি , উর্দু সহ প্রভৃতি ভাষায় এ গ্রন্থটির ২৬ টির অধিক এ পর্যন্ত হাশিয়া প্রকাশিত হয়েছে । উল্লেখযোগ্য কয়েকটি নিম্নরুপ:
সোনিপথ জেলা
সোনিপত জেলা হল উত্তর ভারতের হরিয়ানা রাজ্যের ২২টি জেলার মধ্যে একটি। সোনিপাত শহরটি জেলা সদর। এটি জাতীয় রাজধানী অঞ্চলের একটি অংশ। এটি দিল্লি, পানিপথ, রোহতক, জিন্দ, ঝজ্জর এবং বাগপথ (উত্তরপ্রদেশ) জেলা দিয়ে ঘেরা। জেলা দক্ষিণ সীমানায় আছে দিল্লি কেন্দ্রশাসিত অঞ্চল, উত্তরে পানিপথ জেলা, উত্তর-পশ্চিমে জিন্দ জেলা, পূর্বে যমুনা নদীর সঙ্গে উত্তরপ্রদেশ রাজ্য, এবং পশ্চিমে রোহতক জেলা।
নামের উৎপত্তি
জেলাটির নাম প্রশাসনিক সদর দপ্তর, সোনিপাতের নামানুসারে হয়েছে। সোনিপাত আগে  সোনপ্রস্থ  নামে পরিচিত ছিল, যা পরে  স্বর্ণপ্রস্থ  হয়ে ওঠে (সুবর্ণ শহর), যা দুটি সংস্কৃত শব্দ, 'স্বর্ণ' (সোনা) এবং  প্রস্থ  (স্থান) থেকে উদ্ভূত হয়েছে। একটি সময়ের মধ্যে, ধ্রুপদী নাম স্বর্ণপ্রস্থের উচ্চারণটি  স্বর্ণপাত  এ পরিবর্তিত হয়ে যায়, এবং তারপর এসেছে বর্তমানের,  সোনিপাত । এই শহরের প্রাচীনতম উল্লেখটি মহাভারত মহাকাব্যে পাওয়া যায়, এবং সেই সময়, হস্তিনাপুর রাজ্যের পরিবর্তে পাণ্ডবদের দাবি করা পাঁচটি গ্রামের মধ্যে এটি ছিল একটি।
ইতিহাস
১৯৭২ সালের ২২শে ডিসেম্বর পূর্ববর্তী রোহতক জেলাটি ভেঙে এই জেলাটি তৈরি করা হয়েছিল।
ভূগোল
বিস্তৃতভাবে বলতে গেলে, পুরো জেলাটি পাঞ্জাব সমভূমির একটি অঙ্গ, তবে অঞ্চলটি কিছু কিছু অংশে সমতল নয়। জেলার বেশিরভাগ অঞ্চলে, মাটি সমৃদ্ধ বর্ণের সূক্ষ্ম দোআঁশ মাটি। তবে কিছু অঞ্চলে বালুকাময় মাটি রয়েছে আবার কিছু অঞ্চলে কাল্লার (লবণাক্ত এবং ক্ষারীয় প্রভাব যুক্ত মাটি, অনুর্বর) রয়েছে। সমভূমিটি দক্ষিণ এবং পূর্ব দিকে ধীরে ধীরে ঢালু হয়েছে।
শিক্ষা
জেলাটি ভারতের অন্যতম প্রধান শিক্ষা কেন্দ্র। বেশ কয়েকটি স্কুল ও কলেজ ছাড়াও এই জেলাতে রয়েছে অনেক বিশ্ববিদ্যালয়। ১৯৮৭ সালে মুরথালয় দীনবন্ধু ছোটু রাম বিজ্ঞান ও প্রযুক্তি বিশ্ববিদ্যালয় প্রতিষ্ঠিত হয়েছিল, ২০০৬ সালে সোনিপথে ভগত ফুল সিং মহিলা বিশ্ববিদ্যালয় প্রতিষ্ঠিত হয়েছিল এবং ২০০৯ সালে রথধনের কাছে ও. পি. জিন্দাল গ্লোবাল বিশ্ববিদ্যালয় প্রতিষ্ঠিত হয়েছিল। সম্প্রতি ২০১২ সালে, জাতীয় খাদ্য প্রযুক্তি উদ্যোক্তা ও পরিচালনা সংস্থা, নিফটেম নামে একটি বিশ্বমানের ইনস্টিটিউট কুন্ডলিতে প্রতিষ্ঠিত হয়েছিল যা দিল্লি সীমান্তের কাছে অবস্থিত। ২০১৩ সালে, দিল্লির কাছে, রাজীব গান্ধী শিক্ষা শহর, সোনিপথের দিল্লি এনসিআর সোনপেটে এসআরএম ইনস্টিটিউট অব সায়েন্স অ্যান্ড টেকনোলজি প্রতিষ্ঠিত হয়েছিল।
জনসংখ্যার উপাত্ত
২০১১ সালের আদমশুমারি অনুসারে সোনিপথ জেলার জনসংখ্যা ১,৪৫০,০০১, যা গ্যাবন বা মার্কিন যুক্তরাষ্ট্রের হাওয়াইয়ের জনসংখ্যার প্রায় সমান। জনসংখ্যার ভিত্তিতে এটি ভারতে ৩৩৮তম স্থানে (মোট ৬৪০ জেলার মধ্যে) আছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৫.৭১% ছিল। সোনিপথে প্রতি ১০০০ জন পুরুষের জন্য ৮৫৩ জন মহিলা (যৌন অনুপাত) রয়েছে, এবং এখানে সাক্ষরতার হার ৮০.৮%।
২০১১ সালে ভারতের আদমশুমারি অনুসারে, জেলার জনসংখ্যার ৯৮.১০% তাদের প্রথম ভাষা হিসাবে হিন্দিতে এবং ১.২৫% পাঞ্জাবীতে কথা বলে।
নাহরি সারজ জেলা
নাহরি সারজ জেলা (نهر سراج ولسوالۍ) (জনসংখ্যা: ১১৪,২০০, এছাড়াও মাঝেমধ্যে বলা হয়ে থাকে নহরে সরজ, হচ্ছে দক্ষিণ আফগানিস্তানের হেলমান্দ প্রদেশের একটি জেলা। এখানকার প্রধান পৌরসভা গিরিশক এর জনসংখা হচ্ছে ৪৮,৫৪৬ জন।
মেঘালয়ের রন্ধনশৈলী
ভারতের উত্তর-পুর্ব সীমান্তের রাজ্যগুলির মধ্যে একটি হল মেঘালয়। মেঘালয়ের তিনটি প্রধান উপজাতি হল খাসি, পনার এবং গারো। উত্তর-পূর্ব ভারতের অন্যান্য রাজ্যের মধ্যে মেঘালয় তার অনন্য রন্ধনশৈলীর বৈশিষ্ট্য নিয়ে বিদ্যমান। মেঘালয়ের প্রধান খাদ্য হল ভাত এবং তার সাথে মাছ বা মাংসের বিভিন্ন রকম প্রস্তুতি। প্রকৃতপক্ষে, মেঘালয়ের স্থানীয় মানুষের প্রধান খাদ্যই হল ভাত। মেঘালয়ের উপজাতি গোষ্ঠীর লোকেরা ছাগল, শুকর, পাখি, হাঁস এবং গরু পালন করে এবং তাদের মাংস খাদ্য হিসাবে গ্রহণ করে।
মেঘালয়ের খাসি ও জয়ন্তিয়া অঞ্চলের উল্লেখযোগ্য খাবারগুলো হল জাদোহ, কি কপু, টুং রিম্বাই, ও অঙ্কুরিত বাঁশের আচার। এই অঙ্কুরিত বাঁশ গারো উপজাতির বিশেষ পছন্দের খাবার। গারোরা গৃহপালিত এবং অ-গৃহপালিত উভয় প্রাণীর মাংসই খায়। যদিও তাদের দৈনন্দিন প্রধান খাদ্য -এর মধ্যে পরে কাপা দিয়ে ভাত যা পুরম্ভী মসলা নামে একটি বিশেষ উপাদান দিয়ে রান্না করা হয়।
মেঘালয়ের লোকেরা মসলাদার খাবার পছন্দ করে এবং তাদের খাবারে মাংস, বিশেষ করে শুকরের মাংস বেশি ব্যবহার হয়। মেঘালয়ের খাদ্য শস্য হল ধান এবং ভুট্টা। এছাড়াও মেঘালয়ে স্থানীয়ভাবে প্রচুর ফল উৎপাদিত হয় যা তাদের খাদ্যতালিকায় অন্তর্ভু‌ক্ত। জাদোহ, পুথারো অ পুদোহ হল বিভিন্ন ঋতুতে উৎপাদিত বিভিন্ন ধরনের চাল যা স্থানীয় বিভিন্ন উৎসবে খাওয়া হয়। পুদোহ চাল শুয়োরের মাংসের সাথে সেদ্ধ করে রান্না করা হয় এবং বিবাহ বা মেঘালয়ের অন্যান্য বিশেষ অনুষ্ঠানে খাওয়া হয়।
খাসি ভাষায় জা কথার অর্থ হল ভাত আর দোহ মানে হল মাংস। জাদোহ হল শুকরের মাংসের চর্বি দিয়ে রান্না করা লাল ভাত যাতে পেঁয়াজ, আদা, হলুদ, তেজপাতা, কালো মরিচ ইত্যাদি বিবিধ মসলা দেওয়া হয়ে থাকে। খাসি উপজাতিদের উৎসবের সময় স্থানীয়রা সকালে এই খাবারটি খায়।
টুংরিম্বাই মেঘালয়ের কৃষক সম্প্রদায়ের একটি দৈনন্দিন খাবার। তুংরিম্বাই তৈরি করা হয় গাঁজানো সয়াবিন, সিদ্ধ ও কাটা শুকরের মাংস, কালো তিল, আদা, পেঁয়াজ ইত্যাদি দিয়ে। এই সমস্ত উপাদান একসাথে ভাজা করে সাঁতলান হয় এবং সঠিক স্বাদ আনার জন্য ঢিমে আঁচে রান্না করা হয়।
পুমলোই হল গুঁড়ো করা ভাপানো চাল দিয়ে প্রস্তুত মেঘালয়ের আরেকটি খাবার যা উৎসবের সময় খাওয়া হয়। এটি খিউ রানেই নামক একটি পাত্র ব্যবহার করে রান্না করা হয়। পুমলোই মাঝারি আঁচে রান্না করা হয়। এই ভাত রান্না করার জন্য সঠিক পরিমাণে জল এবং তাপের ভারসাম্য বজায় রাখতে হয়।
মেঘালয়ের আরও উল্লেখযোগ্য খাবার হল দোহ-খলিহ, দোহ-নেইয়ং,নাখাম বিচি ইত্যাদি। দো-খলিহ হল একটি সালাদ যা শুকরের মাংস, মরিচ এবং পেঁয়াজ দিয়ে তৈরি। ডোহ-নেইয়ং হল একটি ঘন শুয়োরের মাংসের তরকারি যার মধ্যে সবুজ মরিচ, লাল পেঁয়াজ, গোলমরিচ এবং অন্যান্য স্থানীয় মশলা থাকে। নাখাম বিচি হল একটি স্যুপ যা নাখাম দিয়ে তৈরি।নাখাম একটি বিশেষ জাতের মাছ যা প্রথমে রোদে বা আগুনে শুকানো হয়। এর পরে সেই মাছ ভাজা হয় এবং তা জলে সিদ্ধ করে এই ঘন স্যুপ প্রস্তুত করা হয়।
পাকিয়ং বিমানবন্দর
পাকইয়ং বিমানবন্দর' হল ভারতের রাজ্য সিকিমের একটি গ্রীনফিল্ড বিমান বন্দর। ২০১৭ সালের মাঝা মাঝি সময়ে বিমানবন্দরটির নির্মাণ সম্পূর্ণ হয়। এটিই হবে সিকিমের প্রথম বিমানবন্দর। বিমানবন্দরটি নির্মাণের জন্য প্রথমে খরচ ধরা হয়ে ছিল inr 3090000000 ।কিন্তু নির্মাণের সময় প্রকল্পে বাধা ও নানা সমস্যার জন্য খরচ বেড়ে হয় inr 6050000000। সিকিমের এই বিমানবন্দরের রানওয়ে ছোট, তাই ৭০ আসনের ছোট এটিআর চলবে কলকাতা-পাকইয়ং বা বাগডোগরা-পাকইয়ং রুটে।সিকিম পর্যটকদের স্বর্গ। পাকইয়ং বিমানবন্দর চালু হলে পর্যটক ছাড়া অন্য কাজেও যাতায়াতে সুবিধে হবে। বর্তমানে সিকিমের নিকটতম বিমানবন্দর হল বাগডোগরা বিমানবন্দর, যা ১২৪  কিলোমিটার (৭৭ মাইল) দূরে প্রতিবেশী রাজ্য পশ্চিমবঙ্গে অবস্থিত এবং আপর নিকটতম বিমানবন্দর হল ভুটানের পারো বিমানবন্দর।
২৪ সেপ্টেম্বর ২০১৮ সালে ভারতের প্রধানমন্ত্রী নরেন্দ্র মোদি বিমানবন্দর উদ্বোধন করেন। স্পাইসজেট কলকাতা থেকে পাকইয়ংয়ের মধ্যে ৪ অক্টোবর ২০১৮ সালে প্রথম বাণিজ্যিক উড়ান শুরু করে,   ১ জানুয়ারী ২০১৯ সালে পাকিয়ং এবং পারোর মধ্যে উড়ান চালু করার পরিকল্পনা করছে ড্রুক এয়ার।
ইতিহাস
প্রকল্পটি অক্টোবর ২০০৮ সালে অর্থনৈতিক বিষয় মন্ত্রিসভা কমিটি দ্বারা অনুমোদন করা হয়েছিল। জানুয়ারী ২০০৯ সালে গ্রীনফিল্ড এয়ারপোর্টের জন্য রানওয়ে, ট্যাক্সিওয়ে, অ্যাপ্রন ড্রেনেজ সিস্টেম এবং বৈদ্যুতিক সংযোগ নির্মাণের জন্য পুজ লয়েড গ্রুপকে ₹২,৬৪০ মিলিয়ন টাকার ($৪০ মিলিয়ন মার্কিন ডলার) চুক্তি প্রদান করা হয়। গ্রীনফিল্ড বিমানবন্দরের জন্য ফেব্রুয়ারি ২০০৯ সালে ভিত্তিপ্রস্তর স্থাপন করেন তৎকালীন বেসামরিক বিমান পরিবহন মন্ত্রী, প্রফুল্ল প্যাটেল।
আনুমান করা হয়েছিল প্রকল্পটি প্রাথমিকভাবে ২০১২ সালের মধ্যে সম্পন্ন হবে। স্থানীয় গ্রামবাসীদের প্রতি যথাযথ পুনর্বাসন ও ক্ষতিপূরণ দাবির প্রতিবাদে জানুয়ারি ২০১৪ সালে কাজ স্থগিত করা হয়েছিল। এএআই হস্তক্ষেপ করে বিক্ষোভকারী গ্রামবাসীদের সঙ্গে আলোচনা করে এবং অক্টোবর ২০১৪ সালে নির্মাণ কাজ পুনরায় শুরু করার জন্য ক্ষতিপূরণ গ্রামবাসীদের প্রদান করে। তবে ২০১৫ সালের জানুয়ারিতে গ্রামবাসীরা পুনরায় প্রতিবাদে অংশ নেয়। জুলাই ২০১৫ সালে, এএআই এবং রাজ্য সরকার একটি সমঝোতা স্মারক স্বাক্ষর করে এবং ১৫ অক্টোবর প্রকল্প এলাকায় আবস্থিত বাড়িগুলি স্থানান্তর করার প্রতিশ্রুতি দেয় যাতে এএআই অক্টোবর ২০১৫ থেকে কাজ পুনরায় শুরু করতে পারে।
বিমানবন্দরের নির্মাণ সম্পন্ন হলে, বিমানবন্দরটি ভারতের পাঁচটি সর্বোচ্চ বিমানবন্দরগুলির মধ্যে একটি হবে।
গঠন
এছাড়াও মিসেস পিএবিএসসিওএন দ্বারা নির্মাণা করা হয়েছে ১০০ জন যাত্রী ধারণ ক্ষমতা সম্পরন ২৩৮০ বর্গ মিটারের (২৫,৬০০বর্গ ফুট) একটি টার্মিনাল বিল্ডিং, ৮০ টি গাড়ি ধারণ ক্ষমতার পাকিং জোন এবং একটি ফায়ার স্টেশন সহ এয়ার ট্রাফিক কন্ট্রোল টাওয়ার। বিমানবন্দরে এনডিবি, ডিভিওর, উচ্চ তীব্রতা রানওয়ে আলো (হাই ইন্টেন্সিভ রানওয়ে প্রজেক্ট বা এইচআইআরএল), এয়ারপোর্ট বীকন এবং পিএপিআই এর মতো ন্যাভিগেশন সুবিধা রয়েছে।
সামরিক উড়ান পরিচালনা
ভারত-চীন সীমান্ত থেকে পাকিয়ং বিমানবন্দর প্রায় ৬০ কিলোমিটার (৩৭.২৮ মাইল) দূরে অবস্থিত, এটি কৌশলগতভাবে গুরুত্বপূর্ণ বলে মনে করা হয়। এটা জানা গেছে যে, ভারতীয় বিমানবাহিনী (আইএএফ) যদি প্রয়োজন হয় তবে নির্দিষ্ট সামরিক বিমানের অবতরণ করার ক্ষমতা পাবে। ফলস্বরূপ, স্বরাষ্ট্র মন্ত্রণালয় ও বেসামরিক বিমান সংস্থার মন্ত্রণালয় বিতর্ক তৈরি হয় বিমানবন্দর সুরক্ষিত করার দায়িত্বে থাকার বিষয়ে। বেসামরিক বিমান মন্ত্রণালয় (এমওসিএ) স্থানীয় পুলিশ ব্যবহারের পক্ষে সমর্থন করে। স্বরাষ্ট্র মন্ত্রণালয় (এমএইচএ) সেন্ট্রাল ইন্ডাস্ট্রিয়াল সিকিউরিটি ফোর্স (সিআইএসএফ) কে সমর্থন করে, যা সারা দেশে ৫৯ টি বিমানবন্দরে বিমানবন্দরের নিরাপত্তা পরিচালনা করে।
কয়েক দশক ধরে এই হিমালয় অঞ্চলে ভারত ও চীনের মধ্যে সীমান্ত বিরোধ রয়েছে। ২০১২ সালের জুন এবং আগস্টের মধ্যে, চীন ও ভারতের মধ্যে সর্বশেষ বিরোধ হয় ডকলামে। চীন, ভারত ও ভুটানের মধ্যে এই স্থানটি, এটি পাকিয়ং বিমানবন্দর থেকে প্রায় ৫৪ কিলোমিটার (৩৩.৫৫ মাইল) পশ্চিমে অবস্থিত; ২০১৭ ডোকলাম বিবাদ দেখুন।
অবস্থান
বিমানবন্দরটি সিকিমের রাজধানী শহর গ্যাংটক থেকে দূরে পাকইয়ং গ্রামে অবস্থিত।এই বিমান বন্দর ২৭.১৩ ডিগ্রি উত্তর ও ৮৮.৩৫ ডিগ্রি পূর্বে অবস্থিত।
রিধিমা ঘোষ
রিধিমা ঘোষ হলেন একজন বাংলা চলচ্চিত্র অভিনেত্রী। তিনি স্টার জলসায় সম্প্রচারিত টেলিভিশন ধারাবাহিক বউ কথা কওয়ে অভিনয়ের মাধ্যমে অভিনয় জগতে অভিষেক করেছেন। ২০০৯ সালে, তিনি বাংলা চলচ্চিত্র ফ্রেন্ডে অভিনয়ের মাধ্যমে চলচ্চিত্রে অভিষেক করেছেন। পরবর্তীতে তিনি বেশ কয়েকটি বাংলা চলচ্চিত্রে এবং টেলিভিশন ধারাবাহিকে অভিনয় করেছেন যার মধ্যে রংমিলান্তি, রাজকাহিনী এবং ব্যোমকেশ উল্লেখযোগ্য।
ক্যারিয়ার
২০০৯ সালে, রিধিমা টেলিভিশন ধারাবাহিক বৌ কথা কওয়ে অভিনয়ের মাধ্যমে টেলিভিশন জগতে অভিষেক করেন। এই ধারাবাহিকটি স্টার জলসায় সম্প্রচারিত হয়েছে, যেখানে তিনি প্রধান নারী চরিত্রে অভিনয় করেছিলেন। একই বছর, তিনি বাংলা চলচ্চিত্র ফ্রেন্ডে অভিনয়ের মাধ্যমে চলচ্চিত্র জগতে অভিষেক করেন, যেটি পরিচালনা করেছেন শতাব্দী রায়। অতঃপর তিনি একই বছরের আরেকটি চলচ্চিত্র অমর সঙ্গীতে অভিনয় করেন, যেটি তাকে বিরাট সাফল্য এনে দেয়। এই চলচ্চিত্রটি টানা ১৩ সপ্তাহ ধরে সিনেমা হলে সফলভাবে চলতে থাকে।
২০১০ সালে, কৌশিক গঙ্গোপাধ্যায়ের চলচ্চিত্র রংমিলান্তিতে অভিনয় করেন এবং এরপর থেকে তিনি হাফ সিরিয়াস, ল্যাপটপ, রাজকাহিনীর মতো চলচ্চিত্রে অভিনয় করেছেন।
তিনি বৌ কথা কও, ব্যোমকেশ এবং মহানায়কের মত ধারাবাহিকে অভিনয় করেছেন।
এফএফএসিই ক্যালেন্ডারের প্রথম সংস্করণে প্রথম সেলিব্রিটি মডেলে নির্বাচিত হন।
চলচ্চিত্রের তালিকা
২০০৯ সাল হতে রিধিমা বাংলা চলচ্চিত্রে উপস্থিত হচ্ছেন।
২৮৬
২৮৬ গ্রেগরীয় বর্ষপঞ্জির একটি সাধারণ বছর।
চৌরাস্তা (দার্জিলিং)
[[চিত্র:Darjeeling_QE2_52.jpg|থাম্ব|236x236পিক্সেল|  ওপরের চিত্র: ১৮৯৭-১৮৯৯ খ্রিষ্টাব্দ:  দ্য কুইন্স এম্পায়ার, খণ্ড ২। ক্যাসেল অ্যান্ড কোম্পানি, লন্ডন: 'চৌরাস্তা', দার্জিলিং। ওপরের দৃশ্যে দার্জিলিঙে পুষ্পশোভিত শিশুদের দেখা যাচ্ছে। শিশুরা ঝোপঝাড়ের আগে চৌরাস্তা বা 'চার রাস্তা'য় সমবেত হচ্ছে। দুটো মলের সঙ্গে 'কলকাতা অ্যান্ড অকল্যান্ড রোডস'-এর সংযোগস্থলকে চৌরাস্তা নাম দেওয়া হয়েছিল। শৈল শহর দার্জিলিংয়ের কেতাদুরস্ত মোহিনী রূপে আকৃষ্ট হয়ে স্থানীয় বাসিন্দা এবং পর্যটক দর্শনার্থীরা এই জায়গায় সমবেত হয়। দার্জিলিং পাহাড় বর্তমানে ন্যারো গেজ রেলপথের মাধ্যমে সমভূমি অঞ্চলের সঙ্গ যুক্ত।  যারা কলকাতা শহরের গরম আবহাওয়ার মধ্যে কার্যালয়গুলোতে কাজ করে পরিশ্রান্ত অথবা নিরাশ হয়ে পড়েছে তাদের জন্য এই দার্জিলিং শুধু স্বাস্থ্যোদ্ধারের জায়গাই নয়, অন্যদিকে এই উন্নয়নমুখী জেলায় বিখ্যাত দার্জিলিং চা প্রস্তুত হচ্ছে। ছবিতে ভিড়ের মধ্যে সূর্য শিরস্ত্রাণধারী ব্রিটিশ সৈন্যদের এবং প্রতিবেশী রাষ্ট্র নেপাল থেকে  কিছু সংখ্যক গুরখা সৈন্য নিয়োগ করা হয়েছিল, তাদের দেখা যাচ্ছে।
- উপরিলিখিত ছবির বর্ণনা এই উইকিপিডিয়া নিবন্ধের লেখক দ্বারা সম্পাদিত হয়নি এবং ছবিটার সঙ্গে এখানে আসায় প্রদর্শিত হয়েছে। ]] চৌরাস্তা (অর্থাৎ, যে জায়গায় চারদিক থেকে চারটে রাস্তা এসে মিলে যায়) হল ভারতের পশ্চিমবঙ্গ অঙ্গরাজ্যের দার্জিলিং শৈল শহরের ভিক্টোরীয় যুগের একটা ঐতিহাসিক প্রকাশ্য চৌমাথা। এটা শহরের কেন্দ্রস্থলে অবস্থিত আঠারো শতক থেকে স্থানীয় অধিবাসী এবং পরিদর্শকদের কাছে কেতাদুরস্ত মিলিত হওয়ার জায়গা। দার্জিলিংয়ের চৌরাস্তাটা এক শৈলশিরার মাঝে অধিষ্ঠিত; সেজন্যে এই জায়গাটা বর্তমানে পর্যটক আকর্ষণের কেন্দ্রবিন্দু এবং স্থানীয় অধিবাসীদের মিলিত হওয়া, অবসর যাপন অথবা শুধুমাত্র পাহাড়ি অঞ্চলের যে অংশটা প্রশান্তিতে পদচারণা করার জন্য এক অতি জনপ্রিয় স্থান হিসেবে প্রতিষ্ঠিত।
ভূ-প্রকৃতি
চৌরাস্তা উচ্চতায় অবস্থিত এবং এক পরিষ্কার সূর্যকরোজ্জ্বল দিনে পৃথিবীর তৃতীয় সর্বোচ্চ পর্বতশৃঙ্গ কাঞ্চনজঙ্ঘাকে এবং যেগুলো -এর ওপরে অবস্থান করছে এরকম হিমালয় পর্বতমালার বারোটা অন্যান্য শৃঙ্গও এখান থেকে দেখা যায়। আঠারোোোো শতকের মধ্যবর্তী সময়কালে অর্থাৎ ভিক্টোরীয় যুগে দার্জিলিংয়ের ঠাণ্ডা আবহাওয়ার কারণে এই অঞ্চল অস্তিত্বে এসেছিল, যে আবহাওয়া লন্ডনের সঙ্গে সমান ছিল, ব্রিটিশরা সেখানে তাদের আধিকারিকদের জন্যে একটা হিল স্টেশন প্রতিষ্ঠা করেছিল।
চৌমাথা একাধারে রেখাঙ্কিত হয়ে আছে: পশ্চিম দিকে ঐতিহ্যবাহী দোকান (প্রাচীনতম অক্সফোর্ড বুক অ্যান্ড স্টেশনারি) এবং পূর্ব দিকে রয়েছে ঘূর্ণায়মান পাহাড়ের বীথি, বরফে আবৃত চূড়া এবং ছায়াঘন এক উপত্যকার মহল; সকল অংশই ঘন নীল আকাশের নিচে আর খুব পুরোনো পাইন গাছ দিয়ে ঘেরা ।
জনগণের বসা এবং 'চলমান জীবন' চাক্ষুষ করার জন্যে চৌরাস্তার বিহার ভূমির চারিদিকে অসংখ্য সারিবদ্ধ বেঞ্চ রয়েছে (ভারতে ব্রিটিশ শাসনকালে এই বেঞ্চগুলিতে স্থানীয় অথবা দেশীয় অধিবাসীদের বসতে দেওয়া হতো না)। যদিও এখানে সবরকম যানবাহনের প্রবেশ নিষেধ, তবুও চৌরাস্তা দার্জিলিং শহরের সঙ্গে সাবলীলভাবে যুক্ত এবং দার্জিলিং পাহাড়ি রেঞ্জের সকল অংশ থেকেই সহজ নৈকট্য বজায় আছে। শহরের দুই প্রধান সড়কপথের যোগাযোগ, নেহরু রোড এবং ডা. জাকির হুসেন রোড চৌরাস্তায় এসে শেষ হয় এবং ম্যাল রোডের দুই কিনারা যেগুলো অবজারভেটরি হিল এবং মহাকাল মন্দিরের চতুর্দিকে মিলে যায়। ম্যাল রোডের উভয় কিনারা উত্তর দিক দিয়ে চৌরাস্তায় এসে মিলিত হয়। আরো কয়েকটা সংকীর্ণ রাস্তা ও ফুটপাত ওখানে আছে যেগুলো চৌরাস্তায় শেষ হয় এবং শুরু হয়।
সামাজিক ও ভ্রমণ বৈশিষ্ট্য
চৌরাস্তাকে দার্জিলিংয়ের হৃদয় বলা যায়, যে জায়গা বছরভর সামাজিক, সাংস্কৃতিক, শিক্ষা বিষয়ক এবং রাজনৈতিক কর্মকাণ্ডের সাক্ষী হয়ে থাকে। এর চারিদিকে ব্যাঙের ছাতার মতো কফি শপ ও রেস্তোরাঁ গজিয়ে উঠেছে এবং চৌমাথায় চলমান বিক্রেতারা পায়ে হেঁটে চা ও জলখাবার বিক্রি করেন। পর্যটন ঋতুতে যেকোনো ব্যক্তি ব্যস্ততাহীনভাবে ম্যাল রোডের ওপর টাট্টু ঘোড়ায় চাপা উপভোগ করতে পারেন।
ভানু ভক্তের মূর্তি
চৌমাথার অনেকটা উত্তরে নেপালি কবি শ্রী ভানুভক্ত আচার্যের দাঁড়ানো অবস্থার সোনালি কংক্রিটের প্রমাণ সাইজের মূর্তি আছে যেটা বাদামি গ্রানাইট পাথরের স্তম্ভের ওপর এমনভাবে আটকানো যে, যারা ওখানে পরিদর্শনে আসে তাদের মন ছুঁয়ে যায়। প্রথমে আচার্যের একটা আবক্ষ মূর্তি ১৯৪৯ খ্রিষ্টাব্দের ১৭ জুন স্থাপন করা হয়েছিল এবং ১৯৯৬ খ্রিষ্টাব্দের ১৩ জুলাই নেপালি সাহিত্য সম্মেলনের অনুমোদনে তার একটা পূর্ণাবয়ব মূর্তি পুনর্প্রতিষ্ঠিত হয়।
২০১৪ খ্রিষ্টাব্দে মূর্তির পিছনে অর্থাৎ উত্তর দিকের নবায়ন করে ধাপে ধাপে সর্বজনীন কার্যক্রমে এক কংক্রিটের প্ল্যাটফর্মে পরিণত করা হয়।
জলের ফোয়ারা ও হাওয়া ঘর
চৌরাস্তার দক্ষিণ প্রান্তে নেহরু রোডে প্রবেশের মুখেই সোনালি রঙের আলংকারিক মাছ (সম্ভবত কইমাছ) এবং পেলিকানসহ এক জলের ফোয়ারা আছে, যদিও দার্জিলিংয়ে জলের দুষ্প্রাপ্যতার জন্যে অনেকদিন থেকে ফোয়ারা চালানো স্থগিত এবং জল সরবরাহ বন্ধ করা হয়েছে।
পায়রার ঝাঁক
অন্যান্য শহরের চৌমাথার মতো চৌরাস্তাতেও একঝাঁক পায়রার আনাগোনা আছে এবং বয়স্ক মানুষ ও পর্যটকদের পায়রাকে দানা খাওয়ানো এক জনপ্রিয় কাজের মধ্যে পড়ে। তাদের বিষ্ঠা ভানুভক্ত এবং অন্যান্য পাথরের মূর্তিকে মলিন করে দেয়, যদিও এই পাখিরা স্বাস্থ্য ও জনতার বিপত্তির কারণ ঘটায় না। থাম্ব|349x349পিক্সেল|চৌরাস্তায় ভানুভক্তের মূর্তি।
জামিয়া লুৎফিয়া আনওয়ারুল উলুম হামিদনগর বরুণা
জামেয়া লুথফিয়া আনোয়ারুল উলুম হামিদনগর, বরুনা মাদ্রাসা নামেও পরিচিত, বাংলাদেশের সিলেট অঞ্চলের একটি সবচেয়ে পুরাতন এবং প্রসিদ্ধ কওমি মাদ্রাসা। ১৯৪১ সালে, দারুল উলুম দেওবন্দ শায়খুল ইসলাম স্যাইয়াদ হুসাইন আহমদ মাদানী এর একজন শিষ্য এবং খলীফা লুৎফুর রহমান বর্ণভী "জামেয়া লুথফিয়া আনোয়ারুল উলুম হামিদনগর" মাদ্রাসা প্রতিষ্ঠা করেন। এই প্রতিষ্ঠানে ধর্মীয় ও পার্থিব বিষয়ে শিক্ষা নিতে ১৫০০ শিক্ষার্থী অধ্যয়নরত এবং ৫৫জন শিক্ষক কর্মরত আছেন। মাদ্রাসাটি দিনদিন এগিয়ে যাচ্ছে।
বিভাগসমূহ এবং স্তরবিন্যাস
এই মাদ্রাসাটি প্রাথমিক শ্রেণী থেকে শুরু করে উচ্চতর ডিগ্রী তাকমিল ফীল হাদিস (টাইটেল) পর্যন্ত ইসলামি শিক্ষা প্রদান করে থাকে। নিচের বিভাগসমূহে উচ্চতর ডিগ্রী প্রদান করা হয়: এবং অন্যান্য গুরুত্বপূর্ণ বিভাগ।
প্রকাশনা
থাম্ব|মাসিক হেফাজতে ইসলাম বাংলায় একটি মাসিক ম্যাগাজিন যা "জামেয়া লুথফিয়া আনোয়ারুল উলুম হামিদনগর" মাদ্রাসা প্রকাশ করে থাকে। হুসাইন আহমদ মাদানির শিষ্য লুৎফুর রহমান বণর্ভী ১৯৭৩ সালে এই পত্রিকাটি প্রতিষ্ঠা করেন। পত্রিকার প্রথম সম্পাদক ছিলেন আবদুর রহব ইসামতি, পরবর্তীতে আবদুল গফুর মোমেনশাহী। প্রথমে পত্রিকাটি হাতে লিখে প্রকাশ করা হত। এভাবে কিছুকাল চলার পর পাঠক ও গ্রাহকদের আগ্রহে হুসাইন আহমদ মাদানির নামানুসারে ‘মাদানি প্রেস’ নামে একটি ছাপাখানা প্রতিষ্ঠা করা হয়। এ প্রেস থেকে পত্রিকাটি দীর্ঘদিন নিয়মিত চলার পর দিন দিন পাঠক চাহিদা বৃদ্ধি পেতে থাকে। অতঃপর পত্রিকাটি ১৯৮৩ সালের জুন মাস থেকে আবদুস সালাম চৌধুরী ও পরবর্তীকালে আবদাল হোসেন খানের সম্পাদনায় সাপ্তাহিক পত্রিকায় রূপান্তরিত হয়। এভাবে দীর্ঘদিন চলার পর মাঝখানে অনিয়মিত হয়ে যায়। পরবর্তীতে যুক্তরাজ্যের ভক্তদের বিশেষ সহযোগিতায় মার্চ ২০০৪ সাল থেকে মাসিক হিসেবে নিয়মিতভাবে জামিয়া লুৎফিয়া আনওয়ারুল উলুম হামিদনগর বরুণা থেকে প্রকাশিত হচ্ছে।
আদিল আল হুসানি
আদিল মুহাম্মদ আল হুসানি (عادل الحوسني, Adel Al-Hosani; ২৩ আগস্ট ১৯৮৯; আদিল আল হুসানি নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শারজাহ এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।
আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে আদিল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ওয়াহদার হয়ে ৯ মৌসুম অতিবাহিত করার পর ২০১৭–১৮ মৌসুমে তিনি আমিরাতি ক্লাব শারজাহে যোগদান করেছেন।
আদিল ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
আদিল মুহাম্মদ আল হুসানি ১৯৮৯ সালের ২৩শে আগস্ট তারিখে সংযুক্ত আরব আমিরাতের শারজাহে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ২৩শে জুন তারিখে, ২৯ বছর ও ১০ মাস বয়সে, ডান পায়ে ফুটবল খেলায় পারদর্শী আদিল সিরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি সংযুক্ত আরব আমিরাত ০–০ গোলে ড্র করেছিল। সংযুক্ত আরব আমিরাতের হয়ে অভিষেকের বছরে আদিল মাত্র ১ ম্যাচে অংশগ্রহণ করেছেন।
রাজনৈতিক আদর্শসমূহের তালিকা
সামাজিক বিজ্ঞানে রাজনৈতিক মতাদর্শ হল একটি নির্দিষ্ট নৈতিক আদর্শ, নীতি, মতবাদ ও পুরাকথার সমষ্টি। এটি বৃহৎ গোষ্টী বা শ্রেণীর প্রতিষ্ঠান ও সামাজিক আন্দোলনের প্রতীক বহন করে। একটি সমাজের গতিবিধি নির্ধারণ ও সামাজিক শৃঙ্খলা প্রদানের জন্য রাজনৈতিক এবং সাংস্কৃতিক প্রতিলিপি অর্পণ করে। মূলত, রাজনৈতিক মতাদর্শের মাধ্যমে কীভাবে ক্ষমতা বণ্টন করতে হয় এবং এটিকে কি উদ্দেশ্যে ব্যবহার করা উচিত তা নিযুক্ত করা হয়।
বেশ কিছু রাজনৈতিক দল আছে যারা একটি নির্দিষ্ট মতাদর্শ গভীর মনোযোগের সহিত অনুসরণ করে। কিন্তু, অন্যান্য রাজনৈতিক দল আছে তারাও একটি গোষ্ঠী বা শ্রেণীর সংশ্লিষ্ট মতাদর্শ অনুকরন ও বৃহৎ অনুপ্রেরণা গ্রহণ করে যা দলীয় মতাদর্শগুলো একে অপরের সাথে ভিন্ন।
কোনো আদর্শের জনপ্রিয়তার আংশিক কারণ নৈতিক উদ্যোক্তাদের প্রভাব, যারা কিনা কখনো কখনো নিজেদের স্বার্থে কাজ করে।
রাজনৈতিক মতাদর্শের দুটি বৈশিষ্ট্য রয়েছঃ
১) উদ্দেশ্য ও
২) কার্যপদ্ধতি
১) উদ্দেশ্যঃ কীভাবে একটি সমাজকে সংগঠিত করা উচিত।
২) কার্যপদ্ধতিঃ এই লক্ষ্যকে অর্জন করতে উপযুক্ত পন্থা গ্রহণ করা।
একটি আদর্শ হ'ল ধারণাগুলির সংগ্রহ। সাধারণত প্রতিটি আদর্শে এটিকে সরকারকে সর্বোত্তম রূপ হিসাবে বিবেচনা করে (যেমন স্বৈরতন্ত্র বা গণতন্ত্র ) এবং সর্বোত্তম অর্থনৈতিক ব্যবস্থা (যেমন পুঁজিবাদ বা সমাজতন্ত্র ) সম্পর্কে কিছু ধারণা থাকে। একই শব্দটি কখনও কখনও একটি আদর্শ এবং এর মূল ধারণা উভয়কে চিহ্নিত করতে ব্যবহৃত হয়। উদাহরণস্বরূপ, সমাজতন্ত্র একটি অর্থনৈতিক ব্যবস্থাকে বোঝাতে পারে, বা এটি এমন একটি আদর্শকে নির্দেশ করতে পারে যা সেই অর্থনৈতিক ব্যবস্থা সমর্থন করে। একই শব্দটি একাধিক মতাদর্শের উল্লেখ করতেও ব্যবহৃত হতে পারে এবং এজন্যই রাজনৈতিক বিজ্ঞানীরা এই পদগুলির জন্য conকমত্যের সংজ্ঞা অনুসন্ধান করার চেষ্টা করেন। শর্তগুলি মাঝে মাঝে সংঘাতের সাথে মিশে গিয়েছিল, সোভিয়েত ধরনের সরকার এবং মার্কসবাদী - লেনিনবাদী মতাদর্শকে বোঝাতে কমিউনিজম প্রচলিত মতবিরোধে এসেছে এবং সমাজতন্ত্র মার্কসবাদ-লেনিনবাদ থেকে পৃথক পৃথক বিভিন্ন মতাদর্শকে বোঝায় ।
নিম্নলিখিত তালিকাটি কঠোরভাবে বর্ণানুক্রমিক এবং ব্যবহারিক রাজনৈতিক জীবনে প্রাপ্ত মতাদর্শগুলি একে অপরের সাথে সম্পর্কিত প্রতিটি গ্রুপের সাথে বিভিন্ন গ্রুপে বিভক্ত করার চেষ্টা করেছে। শিরোনামগুলি প্রতিটি গ্রুপের সর্বাধিক পরিচিত আদর্শের নাম উল্লেখ করে। শিরোনামের নামগুলি অগত্যা কিছু শ্রেণিবিন্যাসকে বোঝায় না বা একটি মতাদর্শটি অন্যের থেকেই বিকশিত হয়েছিল। পরিবর্তে, তারা কেবল লক্ষ করছে যে প্রশ্নের মধ্যে থাকা আদর্শিকগুলি বাস্তবিক, icallyতিহাসিক এবং আদর্শিকভাবে একে অপরের সাথে সম্পর্কিত। এই হিসাবে, একটি মতাদর্শ বিভিন্ন গোষ্ঠীর অন্তর্ভুক্ত হতে পারে এবং কখনও কখনও সম্পর্কিত মতাদর্শের মধ্যে যথেষ্ট ওভারল্যাপ হয়। রাজনৈতিক লেবেলের অর্থ দেশ এবং রাজনৈতিক দলগুলির মধ্যেও পৃথক হতে পারে প্রায়শই আদর্শের সংমিশ্রণের জন্য সাবস্ক্রাইব করে।
অতিতপুর রেলওয়ে স্টেশন
অতিতপুর রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলায় অবস্থিত একটি রেলওয়ে স্টেশন।
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় অতিতপুর রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
পরিষেবা
অতিতপুর রেলওয়ে স্টেশন চলাচলকারী ট্রেনের তালিকা নিম্নে দেওয়া হলো:
আবুল কাশেম ভূঁইয়া (বীর বিক্রম)
'''মো. আবুল কাশেম ভূঁইয়া''' বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মো. আবুল কাশেম ভূঁইয়ার জন্ম চাঁদপুর জেলার শাহরাস্তি উপজেলার ভড়ুয়া গ্রামে। তার বাবার নাম আফাজউদ্দীন ভূঁইয়া ও মায়ের নাম শরিয়তের নেছা।
মুক্তিযুদ্ধে ভূমিকা
মো. আবুল কাশেম ভূঁইয়া ১৯৭১ সালে এসএসসি পরীক্ষার্থী ছিলেন। প্রতিরোধযোদ্ধাদের সঙ্গে যোগ দিয়ে স্বল্প প্রশিক্ষণ নিয়ে যুদ্ধ করেন। মে মাসের প্রথমার্ধে তিনি ছিলেন কুমিল্লার বিবিরবাজারে। সেখানে মুক্তিযোদ্ধাদের সঙ্গে পাকিস্তান সেনাবাহিনীর ভয়াবহ যুদ্ধ হয়। এ যুদ্ধে তিনি শহীদ হন। এ বিষয়ে ২ নং সেক্টরের সেক্টর কমান্ডার এবং 'কে-ফোর্স'-এর সর্বাধিনায়ক খালেদ মোশাররফ বলেন, ‌পাকিস্তানি বাহিনী এক দিন সন্ধ্যার সময় অতর্কিতে এ পজিশনের ওপর ৩৯ বালুচ রেজিমেন্টের সাহায্যে গোলন্দাজ বাহিনী এবং ট্যাংকের সাহায্যে প্রচণ্ড আক্রমণ চালায়। প্রথমে শত্রুসেনা পূর্ব দিকে আক্রমণ চালনা করে। এই আক্রমণ আমার সেনারা নস্যাৎ করে দেয় এবং শত্রুদের অনেক লোক নিহত ও আহত হয়। এরপর শত্রুসেনারা দক্ষিণ দিক থেকে আমাদের পজিশনের ওপর পেছনে বাম পাশে ট্যাংক ও ৩৯ বালুচ রেজিমেন্টের সাহায্যে আক্রমণ চালায়। চার-পাঁচ ঘণ্টা ধরে যুদ্ধ হয়। ট্যাংক ও গোলন্দাজ বাহিনীর প্রচণ্ড গোলাবর্ষণে এবং পেছন দিক থেকে আমরা ঘেরাও হওয়ার আশঙ্কায় আমাকে বাধ্য হয়ে এই অবস্থান ছাড়তে হয়। ‘এ যুদ্ধে ইপিআরের জওয়ানরা যথেষ্ট সাহসের পরিচয় দিয়েছে। বিশেষ করে মনে পড়ে এক নায়েকের কথা। সে শত্রুদের গুলি করতে করতে এত উত্তেজিত হয়ে পড়েছিল যে তাদের নিহতের বিপুলসংখ্যা দেখে একপর্যায়ে “জয়বাংলা” হুংকার দিয়ে দাঁড়িয়ে পড়ে। সেই সময় দুর্ভাগ্যবশত তার মাথায় গুলি লাগে এবং মারা যায়। ‘যুদ্ধে আমার ছয়জন সেনা মারা যায় এবং ৮-১০ জন আহত হয়। আহতদের পেছনে নিয়ে আসি। কিন্তু তাঁদের চিকিৎসার বন্দোবস্ত করতে পারিনি। এ রকম একজন আহত তরুণ ছাত্রের কথা মনে পড়ে, যাঁর পেটে গুলি লেগেছিল। কিন্তু তৎক্ষণাৎ অপারেশন করার ব্যবস্থা না থাকায় সে মারা যায়।’ এই আহত তরুণই ছিলেন মো. আবুল কাশেম ভূঁইয়া। মুক্তিযোদ্ধারা পরে তার মরদেহ সমাহিত করেন ভারতের মাটিতে।
জোসেফ ম্যাক্সওয়েল
জোসেফ "জো" ম্যাক্সওয়েল ,en:Joseph Maxwell ভিসি, এমসি এবং বার, ডিসিএম (১০ ফেব্রুয়ারি ১৮৯৬ – ৬ জুলাই ১৯৬৭) ছিলেন একজন অস্ট্রেলীয় ভিক্টোরিয়া ক্রস গ্রহীতা, যা বীরত্বের জন্য সর্বোচ্চ সম্মান "in the face of the enemy" এটি ব্রিটিশ এবং কমনওয়েলথ সৈন্য বাহিনীদের দেওয়া হয়ে থাকে। তিনি অস্ট্রেলিয়ার দ্বিতীয় সম্মানিত যোদ্ধা যিনি প্রথম বিশ্বযুদ্ধে অংশগ্রহণ করেন। তিনি অস্ট্রেলিয়ান ইম্পেরিয়াল ফোর্সে যোগ দেন ১৯১৫ সালের ৮ ফেব্রুয়ারি এবং গ্যালিপলিতে দায়িত্ব পালন করেন ওয়েস্টার্ন ফ্রন্টে বদলি হওয়ার আগ পর্যন্ত। মাত্র ১২ মাসে তিনি কমিশনপ্রাপ্ত হন এবং দু:সাহস প্রদর্শনের জন্য ৪ বার পুরস্কিত হন। যুদ্ধের আগে তিনি একজন শিক্ষানবিশ বয়লার নির্মাতা হিসেবে কাজ করতেন এবং ১৯১৯ সালে অস্ট্রেলিয়া ফেরত আসেন একজন মালী হিসেবে। ১৯৩২ সালে তিনি "Hell's Bells and Mademoiselles" নামের একটি বই প্রকাশ করেন, বইটি হুগ বুগির সহযোগিতায় তার যুদ্ধের অভিজ্ঞতা নিয়ে লিখা। দ্বিতীয় বিশ্বযুদ্ধে যোগ দানের সময় বয়সের ভিত্তিতে প্রত্যাখ্যাত হয়েছিল। কুইন্সল্যান্ড এর তালিকায় তার আসল পরিচয় পাওয়া যায় এবং ছোট একটি প্রশিক্ষণ এর পর তাকে বরখাস্ত করা হয়ে ছিল। ১৯৬৭ সালে ৭১ বছর বয়সে তিনি হৃদরোগে আক্রান্ত হয়ে মারা যান।
শৈশব ও কৈশোর
ম্যাক্সওয়েল ১০ ফেব্রুয়ারি ১৮৯৬ সালে সিডনির ফরেস্ট লজ, নিউ সাউথ ওয়েলস, এ জন ম্যাক্সওয়েল যিনি একজন শ্রমিক এবং এলিজাবেথ  এর ঘরে জন্ম গ্রহণ করেন। তিনি তিন বছর  অস্ট্রেলিয়ান সেনাবাহিনীর ক্যাডেটদের একজন সদস্য ছিলেন।, বিদ্যালয় পালিয়ে তিনি একজন শিক্ষানবিশ বয়েল মেকার হিসেবে নিউক্যাসলের কাছাকাছি একটি ইঞ্জিনিয়ারিং কর্মক্ষেত্রে কাজ করতেন। ২ বছর তিনি সিটিজেন সামরিক বাহিনীতে সদস্য ছিলেন এবং পরে ৬ ফেব্রুয়ারি ১৯১৫ সালে তিনি বেশি টাকার জন্য অস্ট্রেলিয়ান ইম্পেরিয়াল ফোর্স এ যোগদান করেছিলেন।
প্রশিক্ষণ, ফেব্রুয়ারি ১৯১৫ থেকে মে ১৯১৭ ওয়েস্টার্ন ফ্রন্ট এ
লিভারপুল কাম্প থেকে প্রাথমিক ট্রেনিং নেয়ার পর ম্যাক্সওয়েল ১৮তম ব্যাটালিয়ন এর বি কোম্পানি তে ল্যান্স কর্পোরাল হিসেবে নিয়োগ পান এবং ২৫ মে ১৯১৫ সালে মিশরের এইচ এম এ টি সিরামিকের জন্য জাহাজে উঠেন। ১৮ তম ব্যাটালিয়ন মিশরে মধ্য জুন থেকে মধ্য আগস্ট পর্যন্ত টেনিং নিয়েছিল, গ্যালিপলি যাওয়ার আগে, যেখানে তারা ২২ আগস্ট এঞ্জাক কোভে অবতরন করেছিল।একই দিনে এই সৈন্যদল তাদের প্রথম যুদ্ধ করেছিল তুর্কি দের বিরুদ্ধে হিল ৬০ এ। ২৯ আগস্ট পর্যন্ত যুদ্ধ চলে,এতে অর্ধেক সৈন্য হতাহত হয়েছিল এবং ম্যাক্সওয়েল স্ট্রেচার বাহক হিসেবে কাজ করেছিল।
ম্যাক্সওয়েল ২ ডিসেম্বর পর্যন্ত গালিপলিতে দায়িত্ব পালন করেন। যখন তিনি ৫ম ফিল্ড এ্যাম্বুলেন্স এ দায়িত্ব নিয়ে ছিলেন তখন জন্ডিসে আক্রান্তদের উপদ্বীপ থেকে ফেরত নিয়ে গিয়েছিলেন। তিনি ১১ ডিসেম্বর পর্যন্ত ৩য় সহায়ক হাসপাতাল, হিলিওপলিসে ছিলেন, তখন একটি স্বাস্থ্যপুনরূদ্ধারকারী ক্যাম্পে তার পোস্ট ছিল। ৫ জানুয়ারি ১৯১৬ সালে তিনি ১৮তম ব্যাটালিয়নে পুনরায় যোগদান করেন, যেটি গত বছরের ২০ ডিসেম্বের গ্যালিপলি উপদ্বীপ থেকে উদ্বাসিত হয়ে মিশরে গিয়েছিল। ৪ ফেব্রুইয়ারি ম্যাক্সওয়েল অস্ট্রেলিয়ান চর্ম হাসপাতালে ভর্তি হয়েছিল, এব্বাসিয়ায় যৌনরোগের কারণে। ১৮ মার্চ ফ্রান্স এবং ওয়েস্টার্ন ফ্রন্টের যুদ্ধের ৪ দিন আগে ব্যাটালিয়ন ফিরে আসেন।
মার্সাইলেস, ফ্রান্সে পৌঁছে, ম্যাক্সওয়েল ৭ম অস্ট্রেলিয়ান ফিল্ড এ্যাম্বুলেন্সে যোগ দেন এবং পরে স্থানান্তরিত হয়ে ৩য় কানাডিয়ান জেনারেল হাসপাতালে যোগ দেন আহতদের সাহায্যের জন্য।  ২ মে তিনি ১ম স্বাস্থ্যপুনরূদ্ধারকারী হিসেবে ডিপো থেকে চলে আসেন, এবং এর ১১ দিন পর ঘাঁটি থেকে বের হয়ে যান। ৭ঃ৩০ এর কুচকাওয়াজে এ ছুটি ছাড়া অনুপস্থিতির জন্য তাকে দোষী সাব্যস্ত করা হয় এতে তার  পদমর্যাদার ভঙ্গ হয়, একই দিন তিনি  ৮ঃ০০ থেকে ১৩ঃ০০ ২৪মে পর্যন্ত অনুপস্থিত ছিলেন। ১ জুন ব্যাটেলিয়নে পুনরায় যোগ দিয়ে পজিয়ের যুদ্ধে অংশগ্রহণ করেন এবং অক্টোবরে পদোন্নতি পেয়ে সার্জেণ্ট হন।
ডান হাঁটুতে সাইনোভাইটিস এর কারণে ম্যাক্সওয়েল ২ দিন হাসপাতালে ছিলেন এবং ২৮ নভেম্বর ১৯১৬ ইংল্যান্ড এ একটি প্রশিক্ষণ ব্যাটালিয়নে তাকে পোস্ট করা হয়। সে ৫মাস সেখানে ছিল ৯ মার্চ ১৯১৭ ফ্রান্সে ফেরত যাওয়ার আগে এবং ৫ দিন পর ১৮তম ব্যাটালিয়ন এ পুনরায় যোগ দেন। ম্যাক্সওয়েল অফিসার প্রশিক্ষণ জন্য নির্বাচিত হওয়ার আগে কয়েক দিন ফ্রান্সে ছিল। দ্রুত ইংল্যান্ড এ পৌঁছানোর পর তিনি একটা প্রবল সৈন্যদলের সাথে উপস্থিত ছিলেন। সেনাবাহিনী পুলিশ ম্যাক্সওয়েল এর গ্রুপের মুখোমুখি হওয়ার পর সহায়তার জন্য স্থানীয় পুলিশ দলকে অভিযান চালাতে বলেন। ম্যাক্সওয়েলকে ২০£ জরিমানা করা হয় এবং তাকে তার কর্মের জন্য তার ইউনিট ফেরত পাঠানো হয়।
ওয়েস্টার্ন ফ্রন্ট: মে ১৯১৭ থেকে আগস্ট ১৯১৮
ম্যাক্সওয়েল আবার অফিসার প্রশিক্ষণ জন্য নির্বাচিত হয়েছিল, এবং ৫ জুলাই, তাকে ৬ নং অফিসার্স ক্যাডেট ব্যাটালিয়নে পোস্ট করা হয়েছিল। ৭ আগস্ট কোম্পানি সার্জেন্ট মেজর হিসেবে পদোন্নতি পান ১৮তম ব্যাটালিয়ন এ পুনরায় যোগ দেয়ার আগে। ৯ দিন পরে ওয়েস্টহয়েক এর কাছে ইয়াপ্রার ৩য় যুদ্ধে অবদানের জন্য তিনি বিশিষ্ট কন্ডাক্ট পদক পান। যুদ্ধে প্লাটুন কমান্ডার নিহত হয়েছিলেন,তখন ম্যাক্সওয়েল দায়িত্ব নিয়ে আক্রমণ করেন। তিনি নতুনদের ভয়ানক স্থানে যুদ্ধে করতে দেখেন, তিনি তাদেরকে নিরাপদ ও কৌশলগত অবস্থানে নিয়ে যান এতে হতাহতের সংখ্যা কমে যায়।.
২৯ সেপ্টেম্বর ১৯১৭ দ্বিতীয় লেফটেনেন্ট হিসেবে কমিশনের পর ম্যাক্সওয়েল সেই মাসেই পোয়েল্কাপ্ললে, বেলজিয়ামে দায়িত্ব নেন। ১ জানুয়ারি ১৯১৮ তিনি পদোন্নতি পেয়ে লেফটেনেন্ট হন এবং ১০ জানুয়ারি খোস পাঁচড়ায় আক্রান্ত হয়ে ৭ম অস্ট্রেলিয়ান ফিল্ড এ্যাম্বুলেন্সে ভর্তি হয়েছিলেন। হাসপাতাল থেকে ছাড় পেয়ে ১৭ জানুয়ারি আবার ১৮তম ব্যাটালিয়নে যোগ দেন।
৮ মার্চ ১৯১৮ এ, ম্যাক্সওয়েল পূর্ব প্লয়েগস্ট্রিট এ একটি স্কাউটিং প্যাট্রলের নেতৃত্ব দেন। প্রয়োজনীয় তথ্য লাভের পর তিনি নিজেকে প্রত্যাহার করেছিলেন। প্রত্যাহারের পর তিনি এবং তার তিন জন লোক প্রায় ত্রিশ জন জার্মান লোকের নজর রাখতেন। প্যাট্রোল পুনর্গঠন করে তারা পুরানো পরিখা থেকে এসেছে এমন আক্রমণকারী দের আক্রমণ করেন।জার্মানরা দ্রুত পালিয়ে যায়,তিন জন নিহত,একজন আহত হন এবং একজন বন্দি রেখে গিয়েছিল।ম্যাক্সওয়েল তার এ কর্মের জন্য তাকে মিলিটারি ক্রস পদক দেওয়া হয় যা ১৩ মে ১৯১৮ লন্ডন গেজেট এ প্রকাশিত হয়েছিল।
১৯১৮ সালের সারা বসন্তে ১৮তম ব্যাটালিয়ন জার্মান আক্রমণ প্রতিরধে জড়িত ছিল। ম্যাক্সওয়েল ছুটি পাওয়ার আগ পর্যন্ত সেখানে ছিল এবং ১৭ জুলাই ইংল্যান্ডে ফিরে যান।১ আগস্ট তিনি আবার ফ্রান্সে ১৮তম ব্যাটালিয়নে যোগ দেন, এমিন্সের যুদ্ধে যোগ দেওয়ার আগে মিলিটারি ক্রসের পদক পান। ৯ আগস্ট ব্যাটালিয়নটি রেইনিকোর্টে হামলায়ের প্রস্তুতি গ্রহণ করেছিল। অন্যান্য অফিসারদের হতাহতের পর ম্যাক্সওয়েল কোম্পানি কমান্ড গ্রহণ করেন। তার নেতৃত্বে কোম্পানি ভারী অগ্নিকাণ্ড সত্তেও সময় মত আক্রমণ করতে সক্ষম হয়েছিল। একটি ট্যাংক এর অগ্রিম অব্যবহিত আগে শত্রু আগুনের বস্তুর পরিণত হয়েছে এবং একটি ৭৭ মিমি বন্দুক দ্বারা কুপোকাত ছিল।ম্যাক্সওয়েল এর প্রায় কাছাকাছি ছিল তিনি ছুটে গিয়ে ক্রুদের পালিয়ে যেতে দেন।এরপর ট্যাঙ্ক কমান্ডারকে নিরাপদে আনেন, ম্যাক্সওয়েল আবার কোম্পানির আক্রমণে নেতৃত্ব দেন, তারা তাদের উদ্দেশ্য পূরণ করে সফলতা পান। ১ ফেব্রুয়ারি ১৯১৯ এ লন্ডন গেজেট এ তার পদক প্রাপ্তির খবর প্রকাশিত হয়।
ভিক্টোরিয়া ক্রস, অক্টোবর ১৯১৮ থেকে আগস্ট ১৯১৯ যুদ্ধবন্দীর প্রত্যর্পন
৩ অক্টোবর ১৯১৮ এ ৫ম ব্রিগেড -১৮তম ব্যাটালিয়ন যেটির অংশ ছিল প্রথম বিশ্বযুদ্ধে তারা তাদের শেষ যুদ্ধ করে যখন মন্টব্রেহাইন এবং বিয়েরুভইর কাছে হিন্ডেরবারগ লাইনে ঝামেলা হয়। এই যুদ্ধে অংশ গ্রহণ করে, ম্যাক্সওয়েল তিনি ভিক্টোরিয়া ক্রস ভূষিত হন, এখানে তিনি বিয়েরুভইর ফন্সম্মে রেখা বরাবর আক্রমণকারী পার্টির সদস্য ছিলেন।
আগে থেকেই, ম্যাক্সওয়েল এর কোম্পানি কমান্ডার গুরুতরভাবে আহত ছিলেন তাই ম্যাক্সওয়েল ক্ষমতায় আসেন। মেশিন বন্দুকের গোলাগুলির উপর নির্ভর করে তারা জার্মান বারব্বাইর প্রতিরক্ষাবাহিনীর কাছে যান এতে ম্যাক্সওয়েল ছাড়া সবাই হতাহত হন। একা নিজেকে ঠেলে নিয়ে  সরু যাতায়াতের রাস্তা দিয়ে এগিয়ে গিয়াছিলেন। তার কাছে সবচেয়ে বিপজ্জনক মেশিন গান ছিল, তিন জন জার্মান কে হত্যা ও চার জন কে বন্দি করেন।এভাবে তিনি কোম্পানির উদ্দেশ্য পৌঁছানোর ক্ষেত্রে সক্রিয় ভূমিকা রাখেন।. অল্প কিছুদিন পরে, তারা খেয়াল করল তাদের বাম পাশস্থ আরেক কম্পানি সামনে অগ্রসর হতে বার্থ হয়েছিল। লোকদের জড়ো করে, ম্যাক্সওয়েল পিছন থেকে জার্মান বাহিনীকে আক্রমণ করে। তারা মেশিন গানের সাহায্যে সর্বাগ্রে বন্দুক হামলা চালিয়ে সহজে দ্রুত এগিয়ে গিয়াছিল। রিভলবার দিয়ে ফায়ারিং করে তিনি ৫জন ক্রুকে গুলি করে শান্ত হয়েছিল।
পরবর্তীতে আগে থেকেই, ম্যাক্সওয়েল ইংলিশ বক্তা এক বন্দির কাছে জানতে পারেন কিছু জার্মান আত্মসমর্পণ করতে চায় কিন্তু তারা ভয় পাচ্ছিল। ২ জন বোর্ডিং এবং বন্দীটির মাধমে - যে দোভাষী তাকে ম্যাক্সওয়েল কাজের জন্য পোস্ট করেন। তিন অস্ট্রেলীয়, অবিলম্বে বিশ জার্মান সৈন্যদের একটি গ্রুপ দ্বারা বেষ্টিত এবং নিরস্ত্র ছিল। কামান গোলা আনার আগেই তারা তাদের কাছে বন্দি হয়েছিল। ফলে বিভ্রান্তির সুযোগ নিয়ে ম্যাক্সওয়েল একটি গোপন রিভলবার বের করে মেশিন গান চালক এবং ২ জন জার্মানকে গুলি করে, সেখানে একজন বোর্ডিং পরবর্তীতে আহত হয়েছিল, একটি অভিযাত্রী দল গঠনের আগেই তিনি আক্রমণ করেন এবং নিজের পোস্ট রক্ষা করেন।
ম্যাক্সওয়েল এর ভিক্টোরিয়া ক্রস প্রাপ্তিতে ৬ জানুয়ারি ১৯১৯ সালে লন্ডন গেজেট এ প্রকাশিত ক্রোড়পত্র: "যুদ্ধের কার্যালয়, ৬ই জানুয়ারি, ১৯১৯
মহামান্য রাজা সদয়ভাবে উক্ত কর্মকর্তা,নন কমিশন্ড অফিসার ও সৈনিকদের দের ভিক্টোরিয়া ক্রস পুরস্কার প্রদান করেন। লে. জোসেফ ম্যাক্সওয়েল, এম.ছি., ডি.সি.এম., ১৮তম বিএন., এ.আই.এফ
৩রা অক্টোবর ১৯১৮ সালে বুয়েরভোইর-ফন্সম্মে লাইন, এস্টেটে, উত্তর সেন্ট কুয়েন্টিনের কাছাকাছি সবচেয়ে দুঃসাহসী ও আক্রমণে ভাল নেতৃত্বদানকারী ।
তাঁর কোম্পানি কমান্ডার গুরুতরভাবে আহত থাকায় তাকে দায়িত্ব নিতে হয়। লেফটেন্যান্ট ম্যাক্সওয়েল তারের মাধ্যমে এগিয়ে গিয়ে শাক্তিশালী বন্দুক দিয়ে ৩জন শত্রু নিহত ও ৪ জন কে বন্দী করেন। ভারী অস্ত্র ও তার কোম্পানির সক্রিয়তার কারণে তারা উদ্দেশ্য হাসিল করতে পেরেছিল। পরবর্তীতে তারা নীরবে এক হাতে বন্দুক নিয়ে এগিয়ে গিয়েছিল। পরবর্তীকালে যখন ২ জন দিয়ে একটি শক্তিশালী ঘাটি দখলের সময় ম্যাক্সওয়েল দক্ষতার সাথে সামলে নেন। তার অবদানের কারণেই তার কোম্পানি অনেকটা নিরাপদে ছিল।
১১ নভেম্বর ১৯১৮ যুদ্ধবিরতি ঘোষণা করা হয় ,তখন ১৮তম ব্যাটালিয়ন ফ্রন্টলাইন থেকে দূরে প্রশিক্ষণে ছিল। ৮ মার্চ ১৯১৯ ম্যাক্সওয়েল বাকিংহাম প্যালেস এর নৃত্যশালায় রাজা পঞ্চম জর্জ কর্তৃক তার ভিক্টোরিয়া ক্রস গ্রহণ করেন। তিনি, এইচটি চীন জাহাজের উপরে ১ মে অস্ট্রেলিয়ার উদ্দেশে যান, ৮জুন মেলবোর্ন এ নামেন এবং সিডনির দিকে অগ্রসর হন। যেখানে তিনি অস্ট্রেলিয়ার ইম্পেরিয়াল ফোর্স থেকে ২০ আগস্ট অবাহাতি নেন।
পরবর্তী জীবন
অব্যাহতির পর ম্যাক্সওয়েল মালি হিসেবে ক্যানবেরা, মরি এবং মাইটলান্ড জেলায় কাজ করত। একজন রিপোর্টার হিসেবে নিজেকে বর্ণনা দিয়ে ম্যাক্সওয়েল ১৪ ফেব্রুয়ারি ১৯২১ সালে সিডনীর বেলভিউ হিলে একটি ক্যাথলিক অনুষ্ঠানের মধ্য দিয়ে ১৯ বছর বয়সী টেইলরেস মাবেল ম্যাক্সওয়েল কে বিয়ে করেন। ১৯২৬ সালে মাবেল এর প্ররোচনার কারণে বিয়ে ভাঙ্গার আগে তাদের কন্যা সন্তান হয়েছিল।
১১ নভেম্বর ১৯২৯ এ ভিক্টোরিয়া ক্রস প্রাপ্তদের খাবারের জন্য সিডনীর নিউ সাউথ ওয়েল্স এ আমন্ত্রন করা হয় সেখানে তিনি উপস্থিত ছিলেন এবং ১৯৩২ সালে যুদ্ধের অভিজ্ঞতা নিয়ে হাগি বুগির সহায়তায় লিখা  Hell's Bells and Mademoiselles এর প্রকাশকের সাথে দেখা করেন। এমন সময় ম্যাক্সওয়েল ক্যানবেরার স্বরাষ্ট্র দপ্তর এ একটি মালী হিসাবে কাজ করতেন।বইটি একটি সাফল্য ছিল, কিন্তু ম্যাক্সওয়েল শীঘ্রই তিনি তা থেকে তৈরি করা টাকা ব্যয় করে ফেলেন। ১৯৩০ এর শেষের দিকে তিনি দ্বিতীয় বইয়ের জন্য পাণ্ডুলিপি লিখেন যার নাম ছিল " হিন্দেরবার্গ লাইন থেকে ব্রেডলাইন"। বইটি প্রকাশিত হয়নি কারণ  পাণ্ডুলিপিটি একজন পড়তে  নিয়ে হারিয়ে ফেলে।
১৯৩৩ সালে ম্যাক্সওয়েল ,আলফ্রেড জেমিসনের মামলায় সাক্ষী ছিলেন,যিনি সিঁদ কাটিয়া চুরির অভিযোগে অভিযুক্ত ছিলেন। ম্যাক্সওয়েল জেমিসনের সাবেক প্লাটুন কমান্ডার ছিলেন এবং তিনি জানতেন জেমিসনের ভাল চরিত্রের ছিল যদিও যুদ্ধ তাকে কিছুতা প্রভাবিত করেছে।
২য় বিশ্বযুদ্ধের সময় ম্যাক্সওয়েল অংশগ্রহণের চেষ্টা করে কিন্তু বয়স এবং স্বাস্থ্যের অবনতির কারণে পারেননি। ঘটনাচক্রে তিনি কুইন্সল্যান্ড ভ্রমণ করেন যেখানে ২৭ জুন ১৯৪০ এ  জোসেফ ওয়েলস এর আওতায় তালিকাভুক্ত হন। প্রশিক্ষণ এর সময় তিনি ধরা পরেন এবং ৯ সেপ্টেম্বর ১৯৪০ এ ডিসচার্জ হন।
১৯৫২ সালে ম্যাক্সওয়েল রানী দ্বিতীয় এলিজাবেথ এর রাজ্যাভিষেক অনুষ্ঠানে ভিক্টোরিয়া ক্রস প্রাপ্ত হিসেবে যোগ দেন। ৬ মার্চ ১৯৫৬ এ বন্ডির একজন সাংবাদিক পরিচয় দিয়ে তিনি সিডনীতে বিধবা অ্যান মার্টিন কে বিয়ে করেন। তিন বছর পর তিনি ফ্রান্সে যুদ্ধক্ষেত্র-পরিদর্শন করেন এবং লন্ডনে  ভিক্টোরিয়া ক্রস শতবার্ষিকী উদযাপনে  অংশগ্রহণ করেন। ১৯৬৪ সালে তিনি তার স্ত্রীর সাথে ম্যাক্সওয়েল ক্যানবেরায় অস্ট্রেলিয়ার যুদ্ধের স্মৃতিস্মারক ভিসি কর্নারের উদ্বোধনীতে অংশগ্রহণ করেন।
৬ জুলাই ১৯৬৭ এ নিউ সাউথ ওয়েল্স-এর একটি রাস্তার মধ্যে হৃদযন্ত্রের ক্রিয়া বন্ধ হওয়ার ফলে তিনি মারা যান। তিনি কিছু সময় অকারণে জেলে বন্দী ছিলেন। পূর্ণ সামরিক মর্যাদায় সেন্ট ম্যাথিয়াস অ্যাংলিকান চার্চ, পাডিন্টন এ তার অন্ত্যেষ্টিক্রিয়া সম্পন্ন হয়। তার ভস্ম গুলো পূর্ব শহরতলির শ্মশানঘাট এ পোতা হয়। অ্যানে ম্যাক্সওয়েল তার স্বামীর পদক সমূহ ভিক্টোরিয়া ব্যারাক,নিউ সাউথ ওয়েল্স-এর আর্মি মিউজিয়ামে উপস্থাপন করেন তার একটি প্রতিকৃতি এবং ভিসি তলবের পিতলের কপি প্রতিরক্ষা মন্ত্রী অ্যালান  ফেয়ারহল কর্তৃক উন্মোচিত হয়। ২০০৩ এ ম্যাক্সওয়েল এর পদক সমূহ স্থায়ী ঋণ ভিত্তিতে অস্ট্রেলিয়ার যুদ্ধের স্মৃতিস্মারক হিসেবে উপস্থাপিত হয়।
বহিঃসংযোগ
পুরস্কার ও সম্মাননা
শানু
শানু একজন বাংলাদেশী অভিনেত্রী। তিনি ২০০৩ সালে মুক্তিপ্রাপ্ত আজাদী হাসনাত ফিরোজ পরিচালিত শাবনুরের বিখ্যাত চলচ্চিত্র বউ শাশুড়ীর যুদ্ধ সিনেমা অভিনয় করে জাতীয় চলচ্চিত্র পুরস্কার পেয়েছেন। পরবর্তীতে তিনি অসংখ্য সুপারহিট সিনেমায় অভিনয় করেছেন তার মধ্যে উল্লেখযোগ্য হলোঃ- কঠিন শাস্তি, কয়লা, তুমি বড় ভাগ্যবতী, আজকের নিশান ইত্যাদি।
পুরস্কার ও মনোনয়ন
বাংলাদেশ চলচ্চিত্র পুরস্কার
শানুর প্রাপ্ত সম্মাননাঃ-